# **DECIZIA ETAPEI DE ÎNCADRARE**

## Nr.numar din 01.08.2017

Ca urmare a solicitării de emitere a acordului de mediu adresate de **SPECTRUM CENTER S.R.L.**, cu sediul în orașul Cristuru-Secuiesc, strada Berde Mózes nr.61, jud. Harghita, înregistrată la APM Harghita cu nr.3439/07.04.2017, completată la nr.6494/21.07.2017 și nr. 6572/26.07.2017, în baza:

**Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Harghita decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de **01.08.2017**, că proiectul **”Construire fabrică de semifabricate din lemn în scopul creșterii competitivității a S.C. Spectrum Center S.R.L. prin crearea unei noi unități de producție”**, propus a fi amplasat în orașul Cristuru-Secuiesc, str. Orbán Balázs nr.11, județul Harghita nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr.II. pct. 13 lit.a coroborat cu pct.10 lit.a.;

**b) Caracteristicile proiectului:**

1.a. Mărimea proiectului:

*Proiectul prevede înființarea unei unități de producție pe o suprafață de teren de 7407 mp cu destinația de fabrică de semifabricate din lemn care va consta dintr-o clădire cu suprafață construită de 1576,13 mp, cu două funcțiuni majore:producție și depozitare precum și funcțiuni conexe: vestiare, grupuri sanitare, dușuri, oficiu pentru personalul angajat.*

*Producția va consta din prelucrarea lemnului în cherestea stratificată și panouri lemnoase.*

*Fazele procesului tehnologic sunt: uscarea, spintecarea, rindeluirea, tăierea nodurilor și a altor defecte ale lemnului, rindeluirea lamelelor, aplicarea adezivului, presarea stratificatelor, rindeluirea glulam-ului, presarea panourilor, calibrarea și șlefuirea panourilor.*

*Prin proiect se va achiziționa și următoarele utilaje: ferăstrău circular de spintecat automat multiplu, mașină de rindeluit pe patru fețe cu 6 arbori , mașină de retezat și eliminat defecte, mașină de îmbinat în dinți, mașină de rindeluit pe patru fețe cu 5 arbori, mașină de presat elemente din lemn masiv în panouri, mașină de calibrat și șlefuit, sistem de exhaustare cu saci de filtrare și cu recuperator de căldură.*

*Proiectul prevede instalarea unui sistem de panouri solare pentru prepararea apei calde de consum, respectiv a unui sistem fotovoltaic de min.10 kW care va contribui la asigurarea energiei electrice necesare.*

*Capacitatea maximă de prelucrare va fi de cc.340 mc/lună panouri, cantitățile de adeziv utilizate va fi de cc.1 to/lună de tip Aracet*

*Alimentarea cu apă se va realiza din rețeaua de apă potabilă a orașului Cristuru-Secuiesc, iar apele uzate menajere vor fi evacuate în sistemul de canalizare menajeră a orașului Cristuru-Secuiesc.*

*Producerea necesarului de căldură se va realiza prin centrală termică proprie pe bază de lemne de foc/deșeuri lemnoase/rumeguș.*

*Alimentarea cu energie electrică se va face d la postul de transformare existent în incintă, în sistem trifazat.*

b. Cumularea cu alte proiecte: -Nu este cazul.

c. Utilizarea resurselor naturale: *materii prime utilizate la realizarea construcției sunt beton, beton armat, piatră, balast*

d. Producţia de deşeuri:

*Deşeurile municipale amestecate vor fi transportate de către operatorul economic autorizat în zonă.*

*Deşeurile rezultate din construcţii montaj vor fi transportate de către operatori economici autorizaţi în acest sens.*

*Deșeurile de rumeguș va fi valorificat prin centrala termică proprie.*

*Deșeurile de ambalaje rezultate de la adeziv vor fi valorificate prin operatori economici autorizați.*

e. Emisii poluante, inclusiv zgomotul şi alte surse de disconfort:

*-emisii în aer: -în fază de construire- emisii de gaze de eşapament de la utilaje de construcție - aceste emisii vor fi doar temporare*

*-în fază de funcționare-gazele de ardere de la centrala termică proprie vor fi evacuate în atmosferă prin intermediul unui coș de fum*

*-aerul uzat din interiorul halei de producție va fi filtrat cu ajutorul sistemului de exhaustare, din care aerul filtrat poate fi reintrodus în hală*

*-emisii în apă:- Apele uzate menajere vor fi evacuate în sistemul de canalizare menajeră a orașului Cristuru-Secuiesc*

*-zgomot: -generat de utilaje în fază de construire se vor resimţi pe perioade scurte de timp, execuţia lucrărilor se vor efectua numai în timpul zilei.*

*- în timpul funcționării se va respecta STAS 10009/2017*

f. Riscul de accident, ţinându-se seama în special de substanţele şi de tehnologie utilizate: *- Prin soluția propusă și prin instalațiile noi la standarde actuale de calitate, s-au luat în considerare asigurarea condițiilor de protecție a factorilor de mediu și a sănătății populației*

**2**. **Localizarea proiectului**:

2.1.utilizarea existentă a terenului:*- Terenul se află în intravilanul orașului Cristuru-Secuiesc, în proprietate privată în UTR 8 subzona I-unităţi de productive sau de prestări servicii (conform Certificatului de Urbanism nr.22/20.03.2017 emis de Primăria Oraşului Cristuru-Secuiesc).*

2.2.relativa abundenţă a resurselor naturale din zonă, calitatea şi capacitatea regenerativă a acestora:*- nu este cazul.*

2.3.capacitatea de absorbţie a mediului:

*a.* zoneumede*: nu este cazul,*

*b.* zonecostiere*: nu este cazul,*

*c.* zonemontaneşiceleîmpădurite*: nu este cazul,*

*d.* parcurişirezervaţiinaturaleariileclasificate*: nu este cazul,*

*e.* ariiclasificatesauzoneprotejate*: nu este cazul*

*f* zonedeprotecţiespecială mai ales cele desemnate prin Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare: *amplasamentul proiectului nu se află în interiorul ariilor naturale protejate declarate prin acte normative. Cea mai apropiată arie naturală protejată fiind aria de protecţie specială de interes comunitar* ***“Râul Târnava Mare între Odorheiu-Secuiesc şi Vânători”*** *care este sit Natura 2000 cu* ***cod ROSCI 0383****, se situează la o distanţă de aprox.****230 m*** *faţă de amplasament. Din acest motiv proiectul* ***nu*** *intră sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare.*

*g.* ariiîncarestandardeledecalitate *a* mediuluistabilitedelegislaţieaufostdejadepăşite*: nu este cazul;*

*h.*ariiledenspopulate*:nu este cazul,*

*i.*peisajelecusemnificaţieistorică*,* culturalăşiarheologică*: nu este cazul*

**3.Caracteristicile impactului potenţial:**

În raport cu criteriile stabilite mai sus la pct. 1 şi 2 **nu au fost identificate efecte semnificative** posibile, astfel:

a.extinderea impactului :

*- aria geografică: redusă- o parte a intravilanului oraşului Cristuru-Secuiesc*

*- numărul persoanelor afectate: prin realizarea proiectului nu vor fi persoane afectate negativ.*

b.natura transfrontieră a impactului*: nu este cazul,*

c. mărimea şi complexitatea impactului*:*

*-*în perioada realizării proiectului*: vor rezulta deşeuri, care vor fi gestionate conform pct. 1.d,*

*-*în perioada funcţionării*: valorile emisiilor în apă, sol după punerea în funcţiune a proiectului se vor încadra sub valorile limită stabilite prin acte normative în vigoare*

*-*în perioada încetării activităţii*: :- nu vor exista deşeuri periculoase care să prezintă impact asupra mediului în cazul dezafectării amplasamentului;*

d. probabilitatea impactului*: mică,*

e. durata, frecvenţa şi reversibilitatea impactului*: impactul minor este pe termen scurt, nu rezultă impact remanent.*

**Condiţiile de realizare a proiectului:**

a)Evitarea poluării solului şi a mediului acvatic cu produse petroliere în urma pierderilor de carburanţi de la mijloacele de transport şi de la utilajele de construcţii folosite în timpul executării lucrărilor

Impunerea pentru constructor a dotării cu materiale absorbante pentru produse petroliere în scopul garantării evitării poluării accidentale a mediului cu aceste substanţe.

b) Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

-abandonarea, înlăturarea sau eliminarea deşeurilor în locuri neautorizate;

-staţionarea mijloacelor de transport în afara terenurilor desemnate în acest scop

-distrugerea sau degradarea, prin orice mijloace, a vegetaţiei ierboase sau lemnoase;

c) Suprafeţele de teren afectate temporar prin execuţia lucrărilor vor fi redate în categoria de folosinţă avută anterior, sarcina revenindu-i titularului proiectului.

d)La finalizarea investiţiei aveţi obligaţia de a solicita şi de a obţine autorizaţie de mediu, conform Ordinului MMDD nr.1798/2007.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

**Ing. DOMOKOS László József**

**ŞEF SERVICIU A.A.A.**

**Ing. LÁSZLÓ Anna**

**Întocmit**

**Ing. BOTH Enikő**